Loimaan kauppala


Asetus Loimaan kauppalan perustamisesta.

Suomen asetuskokoelma 59/1921.

Annettu Helsingissä, 25 päivänä helmikuuta 1921.

Sisäasiainministerin esittelystä määrätään täten, että Kemppilän ja Peltoisten kylät Loimaan pitäjässä sekä saman pitäjän Vesikosken kylästä perintötalot N:ot 3, 4, 8 ja 10 kokonansa sekä perintötaloista N:ot 1, 6 ja 7 maakirjatilat RN:o 13, RN:o 17, RN:o 61, RN:o 76 ja RN:o 78, niin myös täten määritellyn alueen rajain sisällä olevat valtionrautateiden maat ovat, 1 päivästä tammikuuta 1922 lukien, erotettavat Loimaan kunnasta Loimaa-nimiseksi eri kuntana olevaksi kauppalaksi. Sanottu kauppala tulee luettavaksi kirkollisessa suhteessa toistaiseksi Loimaan seurakuntaan ja hallinnollisessa suhteessa Turun ja Porin lääniin ja Loimaan kihlakuntaan sekä lainkäyttöön nähden olemaan asianomaisen kihlakunnanoikeuden alainen, jonka ohessa kauppalan hallitukseen ja hallintoon nähden on noudatettava, mitä Valtioneuvosto kauppalalle vahvistettavalla erityisellä ohjesäännöllä määrää.

Tätä kaikki asianomaiset noudattakoot.

Helsingissä, 25 päivänä helmikuuta 1921.

Tasavallan Presidentti K. J. STÅHLBERG.

Sisäasiainministeri Albert von Hellens.

Kauppalat